De Entwigglung vo Berg am Loam ob eppa 1900 is stork vo da 1871 vo Minga in Richtung Muidorf bzw. vo Minga in Richtung Rousnhoam dafoigtn Valengarung vo da Eisnboh beinflusst worn, aufgrund vo dem unta ondam a Gita- bzw. Rangiarbohhof und a Betriabswerk fir Dampflokomotivn mitm entsprechendn Persoaàlbedoaf entstondn is. Estlich vom Ostbohhof und entlang in Richtung Ostn valaffatn Bohkeapa san vorm Easchtn Wejtkriag de easchtn Eisnbohwohnunga im Gschosswoohungsbau entstondn, wo in da Zeit zwischn de Wejtkriag stoak daweidat worn san. Des bis heid existiarnde Egghaus on da Kreizung Berg-am-Loam-Stross und Laichtnbergring is 1901 darichdd worn und wpr oans vo de easchtn Haisa z Berg am Loam im Gschosswohnungsbau.[1] S Haisl werd bis heid vo da Eisbohna-Baugnossnschoft Minga-Haptbohhof eG (EBM) vawoidd. Weidane, im Joar 1911 entstondane und 1929 daweidate Eisnbohwohnunga, wo bis heit existent san, befindn si on da Kreizung vo da Schlisslbergastross und Oidädinga Stross.[2] Direkt on da heiting S-Boh-Hoitestej Berg am Loam ogrenzad, findd si a gressane zammhengade Siadlung on Eisnbohwohnunga aus da Zait zwischn de Wejkriag.